Eurovision Song Contest

Lu Cuncursu Eurovision, o cchiù pricisamenti Eurovision Song Contest (ESC) o Concours Eurovision de la Chanson è na manifistazzioni musicali chi nascìu ntô 1956 a Lugano e urganizzata tutti l'anni di l'EBU.

Dâ prima edizzioni, u cuncursu fu trasmissu ogni annu senza firmàrisi mai 'n tuttu u munnu, a parti u 2020 (l'annu ca scuppiau a pandemìa di COVID-19), facènnulu addivintari unu dî prugrammi televisivi musicali 'n pusizzioni ntirnazziunali cchiù longhi di sempri. È puru l'eventu nun spurtivu cchiù taliatu ô munnu: i dati d'ascoltu di l'ùrtimi anni a liveddu ntirnazziunali foru stimati ntra i centu e i seicentu miliuna.

U cuncursu veni trasmissu 'n diretta radiufònica e televisiva supra i canali principali e sicunnari dî membri di l'UER, e macari in Eurovisioni; veni trasmissu puru 'n autri paisi fora dâ zona europea di radiudiffusioni, ntra cui Australia, Canadà, Cina e Stati Uniti d'Amèrica. Cu l'arrivu dû terzu millenniu s'accuminciau a trasmettiri l'eventu 'n diretta puru supra Internet, ntô situ eurovision.tv e poi, dû dumilasedici, supra YouTube ntô canali ufficiali. Dû ESC nìsciru fora nu saccu di spin-off, comu a virsioni dedicata ê picciriddi, chiamata Junior Eurovision Song Contest, una canadesi, una statunitensi chiamata American Song Contest e una sudvirsioni pi l'Amèrica dû Sud.

In vista di l'edizzioni dû dumilavintisessi, a Spagna e l'Irlanda, nzèmmula ê Paisi Vasci e a Slovenia, annunziaru ca s'arritìranu d'u Eurovision Song Contest pi prutistari contru a dicisioni di l'Unioni Europea di Radiudiffusioni (EBU) di pirmettiri a Israeli di participari â cumpitizzioni.

 Noti 

 Eurovision Song Contest - Storia (pi ngrisi)
 Eurovision Song Contest

Catigurìa:Mùsica pupulari